open-index/open-wikipedia-markdown huggingface dataset:
Սամվել Վիրաբյան

**Սամվել Միքայելի Վիրաբյան** (), խորհրդային և հայկական թատրոնի դերասան։ Հայաստանի վաստակավոր արտիստ (2005)։ ԼՂՀ կառավարության Եղիշեի անվան մրցանակի դափնեկիր (2004)։

## Կենսագրություն
Սամվել Վիրաբյանը ծնվել է 1950 թվականի հունվարի 21-ին Կիրովական (այժմ՝ Վանաձոր) քաղաքում։ 1971 թվականին ավարտել է Կիրովականի Հ. Աբելյանի անվան դրամատիկական թատրոնին կից թատերական ստուդիան, իսկ 1976 թվականին՝ Երևանի թատերական ինստիտուտի դերասանական բաժինը։ Ավարտելուց հետո աշխատանքի է անցել Ստեփանակերտի Մ. Գորկու անվան դրամատիկական թատրոնում։

Մահացել է 2006 թվականի ապրիլի 11-ին Ստեփանակերտում։

## Դերերը թատրոնում

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Թատրոնի դերասաններ
Կատեգորիա:Խորհրդային դերասաններ
Կատեգորիա:Հայ դերասաններ
Կատեգորիա:Հայաստանի վաստակավոր արտիստներ
Ալեքսանդր Դոստոևսկի

**Ալեքսանդր Դոստոևսկի** (, ), ռուս գիտնական-հյուսվածաբան։

Անդրեյ Միխայլովիչ Դոստոևսկու որդին, Անդրեյ Անդրեևիչ Դոստոևսկու ավագ եղբայրը, գրող Ֆեոդոր Դոստոևսկու եղբորորդին։

## Կենսագրություն
Ավարտել է Յարոսլավի վարժարանը (1876) և Պետերբուրգյան բժշկա-վիրաբուժական ակադեմիան (1881)։

1884 թվականից եղել է բժշկության դոկտոր (ատենախոսություն Մակերիկամային գեղձերի միկրոսկոպիկ անատոմիայի նյութերի համար)։ 1885 թվականին գործուղվել է արտերկիր, որտեղ զբաղվել է հիմնականում Վալյեդեյերի մոտ Բեռլինում։ Այնուհետև աշխատել է որպես պրոեկտոր Կայսերական ռազմա-բժշկական ակադեմիայի ակնաբուժության ամբիոնում, 1888 թվականից՝ պրիվատ-դոցենտ։ Հրապարակել է «Archive für mikroskopische Anatomie» ամսագրում «Գրանդրի մարմնի կառուցվածքի մասին» (; հատոր 26), «Մակուղեղի առաջնային հատվածի կառուցվածք» (; հատոր 26) և «Կաթնասունների թարթիչավոր մարմնի և ծիածանաթաղանթի կառուցվածքը» (; հատոր 28)։

Ալեքսանդր Դոստոևսկին հաճախ էր լինում Ֆեոդոր Դոստոևսկու տանը, որը նրան 1879 թվականի դեկտեմբերի 13-ին да новое նվիրեց «Նվաստացվածներն ու անարգվածները» վեպի նոր հրատարակությունը, հետևյալ մակագրությամբ. «Սիրելի եղբորորդուն՝ Ալեքսանդր Անդրեևիչին,  նրան սիրող հորեղբորից»։

Մահացել է առաջընթաց կաթվածից։ Թաղված է Սմոլենսկու ուղղափառ գերեզմանատանը, հոր՝ Անդրեյ Միխայլովիչի և եղբոր Անդրեյ Անդրեևիչ Դոստոևսկիների գերեզմանների մոտ։ Գերեզմանները պահպանվել են և կապիտալ վերանորոգվել  2006 թվականին Դոստոևսկիների գերդաստանի 500-ամյակին նվիրված։

## Ծանոթագրություններ

## Գրականություն
* Некролог — «Новое время», 1894, № 6686
* 
* 

Կատեգորիա:Բժշկական գիտությունների դոկտորներ
Կատեգորիա:Ռուս գիտնականներ
Կատեգորիա:Ռուս հյուսվածաբաններ
Կենտրոնական Ֆինլանդիա

**Կենտրոնական Ֆինլանդիա** կամ **Կեսկի Սուոմի** (, ), մարզ Ֆինլանդիայում։ Սահմանակցում է Պյայատ-Հյամե (հարավում), Պիրկանմաա (հարավ-արևմուտքում), Հարավային Օստրոբոտնիա (արևմուտքում), Կենտրոնական Օստրոբոտնիա (հյուսիս-արևմուտքում), Հյուսիսային Օստրոբոտնիա (հյուսիսում) և Հյուսիսային և Հարավային Սավո (արևելքում) մարզերին։

Մարզի մակերեսը՝ 16 703 կմ², բնակչությունը՝  (2017)։

1960-1997 թվականներին ներկայիս մարզի սահմաններով մոտավորապես համապատասխանում էր նույնանուն գավառին։ Գավառի խոշորացումից  հետո 1997-1910 թվականներին ընդգրկված է եղել Արևմտյան Ֆինլանդիայի գավառի մեջ։

Մարզի ամենամեծ լիճը Պյայյաննեն է (մոտավորապես 1100 քառ․ կմ), ամենաբարձր կետը՝ Միլտիան Կիիսկիլյանմյակին (269 մ)։

## Համայնքներ
Կենտրոնական Ֆինլանդիան բաժանվում է 23 համայնքի (մունիցիպալիտետի), որից 6-ը քաղաքային են, մնացածը՝ գյուղական։

 

Յոուտսայի ենթաշրջան
*  Յոուտսա
*  Լուհանկա
Յուվյասկյուլյայի ենթաշրջան
*  Հանկասալմի
*   Յուվասկյուլա (քաղաք)
*  Լաուկաա
*  Մուուրամե
*  Պետյայվեսի
*  Ուուրայնեն
*  Տոյվակա
Յամսյայի ենթաշրջան
*   Յամսյա (քաղաք)
*  Կուհմոինեն
Կեուրուուի ենթաշրջան
*   Կեուրուու (քաղաք)
*  Մուլտիա
Սաարիյարվի-Վիիտասաարի ենթաշրջան
*  Կանոնկոսկի
*  Կարստուլա
*  Կինուլա
*  Կիվիյարվի
*  Կյուույարվի
*  Պիհտիպուդաս
*   Սաարիյարվի (քաղաք) 
*  Վիիտասաարի (քաղաք)
Աանեկոսկիի ենթաշրջան
*  Աանեկոսկի (քաղաք)
*  Կոնեվասի

## Ծանոթագրություններ

## Արտաքին հղումներ
* Պաշտոնական զբոսաշրջային կայք 
* Keski-Suomi.fi
Ջոնի Հեյզ

**Ջոնաթան Հեյզ** (), իռլանդացի ֆուտբոլիստ, Սելթիկ ակումբի և Իռլանդիայի հավաքականի վինգեր։

## Ակումբային Կարիերա
մինի|ձախից|Հեյզը Սելթիկում
Հեյզն անգլիական Ռեդինգ ակումբի սան է։ Խաղային պրակտիկա Ստանալու համար նա վարձավճարով խաղացել է Ֆորեստ Գրին Ռովերսի և Միլթոն Կինս Դոնսի կազմում։ 2007 թվականին Ջոնաթանը տեղափոխվեց Լեսթեր Սիթի, բայց նույնպես չի կարողացել ամրապնդվել կազմում և վարձավճարով տեղափոխվել է Նորենգեմթոն Թաուն ապա Չելթեմ Թաուն։ 2009 թվականին Հեյզը միացել է շոտլանդական Ինվերնես Կալեդոնիան Թիսլ ակումբին։ Օգոստոսի 8-ին Դանֆերմլին Աթլետիկի դեմ հանդիպմանը նա նորամուտը նշեց շոտլանդական Չեմփիոնշիփում։ Օգոստոսի 29-ին Ռոս Քոունթիի դեմ խաղում Ջոնին խփեց է իր առաջին գոլը Ինտերվերնեսի կազմում։ Դեբյուտային սեզոնի արդյունքներով Հեյզը օգնեց իր թիմին դուրս գալ Ֆուտբոլային էլիտա։ 2010 թվականի օգոստոսի 14-ին Սելթիկի դեմ խաղում նա նորամուտը նշեց շոտլանդական Պրեմիեր լիգայում։

2012 թվականի ամռանը Ջոնին տեղափոխվեց Աբերդին։ Օգոստոսի 4-ին Սելթիկի դեմ խաղում նա նշեց նորամուտը նոր ակումբի կազմում։ Օգոստոսի 18-ին Սենթ-Ջոնսթոնի դեմ խաղում Հեյզը խփել է իր առաջին գոլն Աբերդենի կազմում։ 2014 թվականին նա օգնեց թիմին նվաճել Շոտլանդիայի Գավաթը։

2017 թվականին Հեյզը միացել է Սելթիկին, ստորագրելով երեք տարվա պայմանագիր։ Տրանսֆերի գումարը կազմել է 1 մլն եվրո։ Օգոստոսի 5-ին Հարդ օֆ Միդլոտաինի դեմ խաղում նա նշեց նորամուտը նոր թիմի կազմում։

## Միջազգային կարիերա
2016 թվականի մարտի 25-ին Շվեյցարիայի հավաքականի դեմ ընկերական խաղում Հեյզը նշեց նորամուտը հավաքականի կազմում։

## Նվաճումներ
### Թիմային

 Աբերդին
* Շոտլանդիայի լիգայի գավաթի հաղթող

## Ծանոթագրություններ

 

Կատեգորիա:Անգլիական ֆուտբոլի լիգայի խաղացողներ
Կատեգորիա:Իռլանդացի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Սելտիկի ֆուտբոլիստներ
Ռիչարդ Ռոջերս (թատրոն)

**«Ռիչարդ Ռոջերս»** (), բրոդվեյան թատրոն, գտնվում է 46-րդ փողոցի արևմտյան հատվածում, Մանհեթենի թատերական թաղամասում, Նյու Յորք, ԱՄՆ։ Անվանակոչվել է ի պատիվ կոմպոզիտոր Ռիչարդ Ռոջերսի։

## Պատմություն
Թատրոնը կառուցվել է ըստ ճարտարապետ Իրվին Չանինի նախագծի։ Բացվել է 1925 թվականին, «Չանինի 46-րդ փողոց» () անունով։ Գոյության ամբողջ ընթացքում մի քանի անգամ փոխել է սեփականատերերին։ Մի քանի անգամ թատրոնը հանձնվել է «The Shubert Organization» կազմակերպությանը, որն այն ամբողջությամբ գնել է թատրոնը 1931 թվականին և անվանումից հանել է ճարտարապետի անունով։  
1945 թվականին թատրոնը վերցնում է Ռոբերտ Վ. Դաուլինգը։ 
1960 թվականին «46-րդ փողոցը» գնվել է պրոդյուսեր Լեստեր Օսթերմանի կողմից, ով իր հերթին այն վաճառել է պրոդյուսերներ Սթիվեն Ռ. Ֆրիդմանին ու Իրվին Մեյերին։
1981 թվականին թատրոնը գնել և վերանորոգել է «Nederlander Organization» թատերական կազմակերպությունը։ 1990 թվականին «46-րդ փողոց»-ը վերանվանվել է «Ռիչարդ Ռոջերս»` ի պատիվ հայտնի կոմպոզիտոր Ռիչարդ Ռոջերսի։
Այսօր թատրոնը ռեկորդային թվով «Թոնի մրցանակակիր» է «Լավագույն պիես» և «Լավագույն մյուզիքլ» անվանակարգերում։

## Հիմնական ներկայացումներ
* 1925. «Գրինվիչ խենթ գյուղը»
* 1927. «Լավ նորություններ»
* 1932. «Քո մասին եմ երգում»
* 1947. «Ֆինիանի ծիածանը»
* 1950. «Տղաներն ու գեղեցկուհիները»
* 1961. «Donnybrook!»
* 1969. «1776»
* 1975. «Չիկագո»
* 1978. «Տեխասի լավագույն հասարակաց տունը»
* 1982. «Ինը»
* 1987. «Ցանկապատեր»
* 1991. «Յոնքերսում կորածները»
* 1995. «Ինչպես հաջորղվել բիզնեսում` ոչինչ չանելով»
* 1996. «Չիկագո» 
* 1998. «Ազատները»
* 2002. «Հեռացի՛ր»
* 2006. «Տարզան»
* 2007. «Սիրանո դե Բերժերակ»
* 2008. «Բարձունքում»
* 2011. «Բենգալյան վագրը Բաղդատի գազանանոցում»
* 2012. «Պորգի և Բես»
* 2013. «Կատուն շիկացած տանիքում», «Ռոմեո և Ջուլիետ»
* 2014. «Եթե, հետո»
* 2015. «Համիլթոն» (*ընթացիկ*)

## Ծանոթագրություններ

## Արտաքին հղումներ
* Թատրոնի պաշտոնական կայք  
* Թատրոնի էջը Internet Broadway Database-ում 

Կատեգորիա:1925 հիմնադրումներ Նյու Յորք նահանգում
Եկատերինա Վառնավա

**Եկատերինա Վառնավա** (), ռուս հաղորդավարուհի, դերասանուհի, «Comedy Woman» շոուի մասնակից, պարուսույց։ Ավելի վաղ ՈՒՀԱ-ի  «Փոքր ազգերի հավաքական»-ի անդամ էր։ 2012 թվականի օգոստոսի 27-ից սեպտեմբերի 1-ը «ՆՏՎ-ն առավոտյան» հաղորդման հաղորդավարուհին էր ՆՏՎ հեռուստաընկերությունում։ Ինչպես նաև «Երգչախմբերի պայքար» հաղորդման հաղորդավարներից մեկն էր «Ռոսիա 1» ալիքում։ 2014-2017-ական թվականներին՝ «Кто сверху?» հաղորդման հաղորդավարներից՝ ուկրաինական  «Նոր ալիքում»։ 2015 թվականից՝ «Պարիր!» հաղորդման վարողը՝ «Առաջին ալիքում»։

## Կենսագրություն
Եկատերինա Վլադիմիրովնա Վառնավան ծնվել է 1984 թվականի դեկտեմբերի 9-ին, Մոսկվայում։ Հայրը՝ Վլադիմիր Պետրովիչ Վորնավան զինվորական է։ Մայրը՝ Գալինա Ստեփանովնա Վորնավան բժիշկ թերապևտ է։ Եկատերինան ունի 2 ավագ եղբայրներ՝ Իգոր Վորնավան և Ալեքսեյ Վառնավան։

Եկատերիանայի ծնվելուց հետո ընտանիքը հոր հետ տեղափոխվել են ծառայության նոր վայր՝ Գերմանիայում խորհրդային զորքերի խմբի տեղակայման վայրը։ Այնտեղ, Վյունսդորֆ քաղաքում Եկատերինան ապրել է մինչև 7 տարեկանը։

Ավարտել է Ազգային հետազոտական տեխնոլոգիական համալսարանի հումանիտար ֆակուլտետը իրավաբանի մասնագիտությամբ։

2013 թվականի գարնանից հանդիպում է Կոնստանտին Մյանկինկովի հետ։

## Ծանոթագրություններ

## Արտաքին հղումներ
* Екатерина Варнава на сайте Instagram
* **[http://e-varnava.ru/ e-varnava.ru] ** — официальный сайт Екатерины Варнавы
* Екатерина Варнава на сайте Comedy Woman

Կատեգորիա:Երգիծաբաններ
Կատեգորիա:Պարուսույցներ
Կատեգորիա:Ռուս դերասաններ
Կատեգորիա:Ռուս դերասանուհիներ
Կատեգորիա:Ռուս խորեոգրաֆներ
Կատեգորիա:Ռուս կատակերգուներ
Կատեգորիա:Ռուս հաղորդավարներ
Կատեգորիա:Ռուս հեռուստատեսային դերասանուհիներ
Սերգեյ Եսենին (ֆիլմ)

**«Սերգեյ Եսենին»** (), 1965 թվականի խորհրդային սև-սպիտակ վավերագրական կենսագրական ֆիլմ ռուս մեծ բանաստեղծ Սերգեյ Եսենինի մասին։

## Սյուժե
Ռուսաստանի ձմեռային, գարնանային, աշնանային տեսարաններ։ Գյուղ Կոնստանտինովո, Մոսկվա, Բաքու։ Սև ծովի և Կովկասյան լեռների պատկերները։ Սերգեյ Եսենինի նրա ընտանիքի անդամների, սիրելիների, ընկերների տարբեր տարիների լուսանկարները։ Այսեդորա Դունկանի լուսանկարները։ Եսենինի գրքերը, թերթերի հոդվածները, ցույց են տալիս բանաստեղծի կենսագրության էջերը։ Փարիզի, Բեռլինի, Նյու Յորքի տեսարանները։ 1910-1923 թթ. կինոքրոնիկոն։ Կադրից դուրս հնչում են Եսենինի բանաստեղծությունների երգերը։

## Նկարահանող խումբ
* Սցենարի հեղինակներն են՝ Յուրի Պրոկուշև, Պավել Ռուսանով
* Ռեժիսորներ՝ Պավել Ռուսանով, Բորիս Կարպով
* Օպերատորներ՝ Պավել Ռուսանով, Նիկոլայ Շմակով
* Կոմպոզիտոր՝ Ալեքսանդր Խոլմինով
* Տեքստը կարդում է՝ Ալեքսեյ Կոսնովսկի

## Պարգևներ և մրցանակներ
* 1966 թվական՝ II Համամիութենական կինոփառատոն Կիևում։ 2-րդ մրցանակ վավերագրական ֆիլմերի շարքում
* 1971 թվական  ՌՍՖՍՀ Վասիլև եղբայրների անվան պետական մրցանակ  «Անմահ պատանեկություն» ֆիլի համար (1958 թ.), «Սերգեյ Եսենին» (1965),  «Խոսք մի ռուս մոր մասին» (1966), «Երկրի վրա մի գյուղ կա Կրասուխա անունով» (1968)։

## Ծանոթագրություններ

## Արտաքին հղումներ
* Кошечкин С.П. Весенней гулкой ранью...: Этюды-раздумья о Сергее Есенине. М., Дет. лит., 1984 http://az.lib.ru/e/esenin_s_a/text_0520.shtml

Կատեգորիա:1965 ֆիլմեր
Կատեգորիա:Սերգեյ Եսենին
Կատեգորիա:Սև-սպիտակ ֆիլմեր
Կատեգորիա:Խորհրդային սև-սպիտակ ֆիլմեր
Ջորջթաունի համալսարան

**Ջորջթաունի համալսարան** (), կաթոլիկ (Հիսուսյաններ) մասնավոր համալսարան, որը գտնվում է Վաշինգտոնում։ Ջորջթաունի համալսարանը ստեղծվել է 1789 թվականին կաթոլիկ եպիսկոպոս Քերոլ Ջոնի կողմից և հանդիսանում է հնագույն կաթոլիկ միաբանության համալսարան՝ ԱՄՆ-ի տարածքում։ Գտնվում է Ջորջթաուն շրջանում, քաղաք՝ Վաշինգտոն, որը մինչև 1871 թվականը քաղաքի կարգավիճակ ուներ։ Ջորջթաուն համալսարանի իրավունքի դպրոցը գտնվում է Վաշինգտոնի կենտրոնական շրջանում։

Համալսարանը մասնաճյուղեր ունի Իտալիայում, Թուրքիայում, Կատարում։ Համալսարանը այժմ ուսուցանում է շուրջ 7500 քոլեջի ուսանողների և ավելի քան 10 հազար ասպիրանտների։

Համալսարանի շրջանավարտները ճանաչման են հասել համաշխարհային հասարակական և քաղաքական ասպարեզներում. նրանց թվում 12 նախագահներ (այդ թվում ԱՄՆ-ի նախկին նախագահ Բիլ Քլինթոնը և Ֆիլիպինների նախագահ՝ Մարիա Գլորիա Մակապագալ Առոյոն), 23 նահանգապետներ (ԱՄՆ), 23 սենատոր (ԱՄՆ), թագավորական ընտանիքների 11 անդամ և 79 դիվանագետ դեսպանի պաշտոնում։

## Պատմություն
### Հիմնադրում
1634 թվականին անգլիացի կաթոլիկ վերաբնակիչները հաստատվել են Մերիլենդ գավառում։ Անգլիայի քաղաքացիական պատերազմում (1646) միապետականների պարտությունը, հանգեցրեց կաթոլիկների դեմ խիստ կանոնների ընդունմանը, գաղութներից հիսուսյանների վտարմանը և նրանց դպրոցների ոչնչացմանը։ Գաղութային քաղաքականության ընթացքում հիսուսյանները շարունակում էին անօրեն պարապմունքներ անցկացնել կաթոլիկ դպրոցներում։ 1776 թվականին ամերիկյան հեղափոխությունից հետո արգելքի հանումը հնարավորություն ընձեռեց կաթոլիկներին ստեղծել մշտական կրթական հաստատություններ։

Բենժամին Ֆրանկլինի առաջարկությամբ Հռոմի Պապ Պիյ 6-րդը  նախկին հիսուսյան Ջոն Քերոլին նշանակեց Ամերիկայում Հռոմեա-կաթոլիկյան եկեղեցու առաջնորդ։ 1783 թվականին Քերոլն Անապոլիսում սկսեց հանդիպել տեղի հոգևորականներ հետ, որտեղ նրանք սկսեցի նոր համալսարանի մշակումը։ 1789 թվականի հունվարի 23-ին Քերոլը ավարտեց տարածքի գնման գործարքը, որտեղ հետագայում կառուցվեց համալսարանը։ Ապագա կոնգրեսմեն Վիլյամ Գաստոնը դարձավ Ջորջթաունի համալսարանի առաջին ուսանողը, որը սկսեց գործել 1792 թվականի հունվարի 2-ին։

### Զարգացում
1851 թվականին հիմնադրվել է Ջորջթաունի բժշկական դպրոցը, որը 1903 թվականին իր մեջ ընդգրկել է բուժքույրերի դպրոց։

1870 թվականին բացվել է Իրավունքի դեպարտամենտ, որն այժմ առանձնացել է դառնալով՝ Ջորջթաունի իրավունքի դպրոց։ Արտասահմանյան սպասարկման դպրոցը (SFS), երկրի լավագույն դիվանագիտական դպրոցներից է, որը բացվել է 1919 թվականին Էդմոնդ Ուոլշի կողմից։ 1957 թվականին հիմնադրվել է Բիզնեսի դպրոցը, իսկ 1998 թվականին կոչվել է ՄակԴոնի բիզնեսի դպրոց։

2009 թվականի ապրիլի 14-ին համալսարանում ելույթով հանդես է եկել ԱՄՆ-ի նախագահ Բարաք Օբաման։

## Ծանոթագրություններ

## Արտաքին հղումներ
* Համալսարանի կայքը 

Կատեգորիա:1789 հիմնադրումներ
Կատեգորիա:ԱՄՆ-ի համալսարաններ
Կատեգորիա:Ջորջթաունի համալսարան
Էդգար Վիրապյան

**Էդգար Գեորգիի Վիրապյան** (ծնն․՝ անհայտ), խորհրդային և հայկական թատրոնի ու կինոյի դերասան, ռեժիսոր, սցենարիստ։

## Կենսագրություն
Էդգար Վիրապյանն ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը՝ Վլադիմիր Նաումովի արվեստանոցը։ Աշխատել է Երևանի Գ․ Սունդուկյանի անվան դրամատիկական թատրոնում։

## Ֆիլմագրություն
### Դերասան

### Ռեժիսոր

### Սցենարիստ

## Ծանոթագրություններ

Կատեգորիա:Թատրոնի դերասաններ
Կատեգորիա:Խորհրդային դերասաններ
Կատեգորիա:Խորհրդային կինոռեժիսորներ
Կատեգորիա:Խորհրդային սցենարիստներ
Կատեգորիա:Հայ դերասաններ
Կատեգորիա:Հայ կինոդերասաններ
Կատեգորիա:Հայ ռեժիսորներ
Կատեգորիա:Հայ սցենարիստներ
Կատեգորիա:ՎԳԻԿ-ի շրջանավարտներ
Արինա Մարտինովա

**Արինա Մարտինովա** (, ). խորհրդային մենասահորդ-գեղասահորդուհի։ 2005/2006 և 2006/2007 մրցաշրջաններում պատանիների կարգում Ռուսաստանի կրկնակի չեմպիոն։

### Կարիերա

Չորս տարեկանից սկսել է սահել։ Արինայի առաջին մարզիչն էր Լարիսա Գեն։ Ութ տարեկանում հայտնվել է մարզիչ Ժաննա Գրոմովայի խմբում։ Տասնհինգ տարեկանում տեղափոխվել է ԲԿՄԱ`Սվետլանա Սոկոլովսկայի մոտ։

2006 թվականի հոկտեմբերից Արինան մարզվել է Մարինա Կուդրյավցևայի ղեկավարությամբ։

Դեբյուտը եղել է 2006 թվականին Կալգարիում կայացած աշխարհի գեղասահքի առաջնությունում, որտեղ զբաղեցրել է տասնիններորդ տեղը;

2006 թվականի աշխարհի առաջնությունում զբաղեցրել է տասնիններորդ տեղը։

2007 թվականի աշխարհի առաջնությունում տասնվեցերորդն էր։

մինի|ձախից|Արինա Մարտինոովան 2007 թվականի «Nebelhorn Trophy» մրցույթին

2007-2008 թվականների մրցաշրջանում վատ ելույթ ունեցավ Գրան-Պրի փուլում։ Նա նախավերջինն էր «Cup of China»-ում և վերջինը` «Cup of Russia»-ում։ Հետագայում պարզվեց, որ այս մրցաշարերում նա հանդես է եկել ոտքի սթրեսային կոտրվածքով։ 2008 թվականի Ռուսաստանի առաջնությունը և հաջորդ մրցաշրջանի մրցումները Արինան բաց թողեց այդ վնասվածքի բուժման պատճառով։

2008 թվականի ապրիլին Արինա փոխեց մարզչին` տեղափոխվելով Վիկտորյա Վոլչկովայի խումբ։

2008-2009 թվականների մրցաշրջանի սկզբում չի մասնակցել միջազգային մրցաշարերին։ Մրցաշրջանի առաջին լուրջ մեկնարկը Ռուսաստանի առաջնությունն էր, որտեղ Արինան զբաղեցրեց յոթերորդ տեղը և չընդգրվեց Եվրոպայի կամ աշխարհի առաջնության հավաքականի կազմում։ 2009 թվականի փետրվարին ուղարկվեց XXIV համաշխարհային ունիվեսիդային, որտեղ էլ զբաղեցրեց տասնհինգերորդ տեղը։

2009-2010 թվականների մրցաշրջանից սկսած այլևս չի մասնակցում մրցաշարերին։

### Սպորտային ձեռքբերումներ

Կատեգորիա:Ռուս գեղասահորդներ
Ռոդրիգո Բենտանկուր

**Ռոդրիգո Բենտանկուր** (իսպ.` Rodrigo Bentancur, ), ուրուգվայցի ֆուտբոլիստ, կիսապաշտպան։ Հանդես է գալիս իտալական «Յուվենտուս»-ի և Ուրուգվայի ազգային հավաքականի կազմում։

## Ակումբային կարիերա
### «Բոկա Խունիորս»
Բենտանկուրը «Բոկա Խունիորս»-ի ակադեմիայի սան է։ Հիմնական թիմի կազմում նա իր նորամուտը նշել է 2015 թվականի ապրիլի 12-ին` «Նուեվա Չիկագո»-ի դեմ խաղում։ Նա 77-րդ րոպեին փոխարինել է Պաբլո Պերեսին, իսկ հանդիպումն ավարտվել է 0-0 հաշվով։

2015 թվականի հուլիսի 13-ին Բենտանկուրը, Գուիդո Վիդալան, Ֆրանկո Կրիստալդոն և Ադրիան Կուբասը դարձան Կառլոս Տևեսի տրանսֆերի մի մասը, ով իտալական «Յուվենտուս»-ից տեղափոխվեց «Բոկա Խունիորս»։ Բենտանկուրի տրանսֆերը գնահատվել է 9.4 միլիոն եվրո։

Բենտանկուրը ժամանել է Թուրին 2017 թվականի ապրիլի 3-ին։ Ապրիլի 21-ին էլ նա կնքել է 5 տարվա պայմանագիր իտալական թիմի հետ, իսկ նրա հրաժարագինը սահմանվել է 9.5 միլիոն եվրո։

### «Յուվենտուս»
Պայմանագրի կնքումից հետո Բենտանկուրը իր դեբյուտը նշել է 2017 թվականի օգոստոսի 26-ին` Սերիա A-ի շրջանակներում կայացած «Ջենոա»-ի դեմ խաղում։ Հանդիպումն ավարտվել է 4-2 հաշվով` թուրինցիների հաղթանակով։

## Միջազգային կարիերա
Ուրուգվայի ազգային հավաքական Ռոդրիգո Բենտանկուրը առաջին անգամ հրավիրվել է 2017 թվականի սեպտեմբերին։ Նա իր նորամուտը նշել է հոկտեմբերի 5-ին` ԱԱ 2018-ի որակավորման փուլում կայացած Վենեսուելայի հավաքականի դեմ խաղում։ Հանդիպումն ավարտվել է գոլազուրկ ոչ ոքի։

## Խաղային ոճ
Ռոդրիգո Բենտանկուրը դինամիկ, աշխատասեր, համառ և ճարպիկ կիսապաշտպան է։ Բենտանկուրի երկու ոտքերն էլ տեխնիկապես զարգացած են։ Նա կարող է հանդես գալ ինչպես կենտրոնական կիսապաշտպանի, այնպես էլ հենակետային կիսապաշտպանի և վինգերի դիրքերում։

Ռոդրիգոն նաև խելացի, լավատես և հարուստ անհատականություն է։

## Վիճակագրություն
### Ակումբային

### Միջազգային

## Ձեռքբերումներ
* Պրիմերա դիվիզիոնի հաղթող - 2015, 2016-17
* Արգենտինայի գավաթակիր - 2014-15

## Ծանոթագրություններ

## Արտաքին հղումներ
* 
* էջը Sports.ru կայքում 
* Էջը Eurosport.ru կայքում 
* FootballHD կայքում 

Կատեգորիա:1997 ծնունդներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Արգենտինայի հավաքականի ֆուտբոլիստներ
Կատեգորիա:Բոկա Խունիորսի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Հունիսի 5 ծնունդներ
Կատեգորիա:Յուվենտուսի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ուրուգվայցի ֆուտբոլիստներ
Ուղտասարդեր

**Ուղտասարդեր** (), նաև՝ **փաղանգներ** կամ **սոլպուգներ**, երբեմն սխալմամբ՝ **[[Մորմ (սարդ)|մորմ]]**, սարդակերպերի դասի անողնաշարավոր կենդանիների կարգ։

Մարմնի երկարությունը 1-18 սմ է, բաժանված է գլխակրծքի և հատվածավոր փորիկի, որը կազմված է առջևի լայն և ետին երկար, հաճախ «պոչ» կոչվող մասերից։ Ոտքերը 5 զույգ են։ Խելիցերները՝ ամենաուժեղն են սարդակերպերի դասում։ Շնչառության օրգանները թոքային պարկերն են, որոնք բացվում են փորիկի 3-6-րդ հատվածներում։ Գիշերային կենդանիներ են, ցերեկը թաքնվում են քարերի տակ, ճեղքերում։ Սնվում են միջատներով, սարդերով, բազմոտանիներով, մանր ողնաշարավորներով։ Տարածված են արևադարձերում, մերձարևադարձերում, անապատներում, ինչպես նաև՝ արևադարձային խոնավ անտառներում։ Ուղտասարդերը թունավոր չեն, սակայն կծելով կարող են վարակ փոխանցել։ Կծածի շրջակայքը բավական ուռչում է և շատ ցավոտ է։ Լայն տարածում ունի Հայաստանի ցածրադիր գոտիներում, Արարատյան դաշտում, Արագածոտնի մարզում, Արցախի և Սյունիքի չորային հատվածներում։

Կատեգորիա:Սարդակերպներ
Խորքային պետություն

**Խորքային պետություն**, որը հայտնի է նաև որպես **պետություն պետության մեջ** (), քաղաքական իրավիճակ պետությունում, երբ որևէ ներքին մարմին (այսպես կոչված *խոր պետությունը*), ինչպիսին կարող են լինել զինված ուժերը կամ քաղաքացիական իշխանությունները (հետախուզության մարմինները, ոստիկանությունը, գաղտնի ոստիկանությունը, կառավարական բյուրոկրատիայի վարչական մարմինները և ճյուղերը) չեն ենթարկվում քաղաքացիական քաղաքական ղեկավարությանը։ Չնայած պետությունը պետության մեջ կարող է լինել գաղտնի իր բնույթով, խոր պետությունը կարող է նաև ընդունել արմատավորված և ոչ ընտրովի, ոչ գաղտնի եղանակով գործող քաղաքացիական ծառայողների ձևաչափ՝ սեփական շահերը (օրինակ, պետության շարունակականությունը ի տարբերություն վարչարարության, աշխատանքի ապահովությունը, իշխանության և ուժի հզորացումը, գաղափարական նպատակներին հասնելը, սեփական կառույցի ընդհանուր աճը) առաջ տանելու նպատակով և ի ընդդիմություն ընտրովի քաղաքական պաշտոնյաների, խոչընդոտելով, հակառակվելով և քայքայելով ընտրովի պաշտոնյաների քաղաքականությունը և հրամանները։ Եզրը, ինչպես քաղաքականության բազմաթիվ այլ հասկացություններ, ծագում է հունարենից (, *kratos en kratei*, որը հետագայում ընդունվել է լատիներենի կողմից որպես imperium in imperio կամ status in statu) or *status in statu*).:

Երբեմն եզրը վերաբերվում է պետական ընկերություններին, որոնք չնայած պաշտոնապես գտնվում են կառավարության ենթակայության տակ, սակայն փաստացի գործում են որպես մասնավոր կորպորացիաներ։ Երբեմն եզրը վերաբերվում է փաստացի որպես *պետություն պետության մեջ* գործող, սակայն պաշտոնապես մասնավոր ընկերություններին։

Նախկինում Եկեղեցու և պետության տարանջատմանը վերաբերող քաղաքական դեբատները ընթանում էին այն բանի շուրջ, որ եթե չսահմանափակել Եկեղեցին, ապա այն կարող է դառնալ պետություն պետության մեջ, այդպիսով խթանելով պետության բնական քաղաքացիական իշխանության անօրինական ուռճացումը։

## Ծանոթագրություններ

Կատեգորիա:Ավտորիտարիզմ
Կատեգորիա:Կաշառակերություն
Կատեգորիա:Խոր քաղաքականություն
Կատեգորիա:Բռնապետություն
Կատեգորիա:Քաղաքական աշխարհագրություն
The Dø

**The Dø** (թարգմանաբար դիաներենից նշանակում է  «մահանալ»), ֆրանս-ֆիննական ռոք խումբ, որը ձևավորվել է 2005 թվականին՝ Հելսինկիում։ Խումբը կազմված է երկու անդամից՝ Դենա Լևին և Օլիվիա Մերիլատին, վերջինս մեներգչուհին է։ Նրանց առաջին ստուդիական ալբոմ A Mouthful-ը 2008 թվականին գլխավորել է ֆրանսիական շքերթները, որը նրանց դարձրեց առաջին ֆրանսիական խումբը, ովքեր երգում են անգլերեն լեզվով։

## Անցած ճանապարհը
### Սկզբնական շրջան

Օլիվիա Մերիլատին և Դեն Լևին հանդիպել են 2005 թվականին՝ ռեժիսոր Քրիս Նեոնի ֆրանսիական Գայլերի կայսրություն ֆիլմի սաունդթրեքի ձայնագրման ժամանակ։

Շուտով նրանք ստեղծեցին խումբ, որը կոչվեց The Dø, թողարկեցին առաջին մինի-ալբոմը, որը կազմված էր երեք ստեղծագործությունից։ Միասին նրանք սկսեցին աշխատել կինոյի, բալետի և թատրոնի համար։

Նրանք գրեցին իրենց առաջին երաժշտական ալբոմը՝ A Mouthful։ 2007 թվականին Myspace սոցիալական կայքում բացվեց էջ, որտեղ տեղադրվեցին ապագա ալբոմի առաջին չորս ստեղծագործությունները՝ The Bridge is Broken, At Last, On My Shoulders և Playground Hustle։ Նրանք սոցիալական կայքերում ստեղծեցին մեծ իրարանցում, որի շնորհիվ նրանք կարողացան կազմակերպել մի քանի համերգներ Փարիզում՝ հավաքելով լի դահլիճներ։ 2007 թվականի դեկտեմբերին նրանք բացեցին Les Transmusicales de Rennes փառատոնը։

Խմբի անվանումը ծագում է սոլֆեջիոյի առաջին նոտայից և արտասանվում է ինչպես անգլերեն «dough» բառը՝ երկարացված «о» տառով։ Անվանումը գրվում է ջնջված «о» տառով, ինչպես նաև «D» տառը գրվում է փոքրատառ, որպեսզի համապատասխանի «o» տառի չափի հետ։ Բացի դրանից, սկանդինավյան լեզուներում «Dø» բառը նշանակում է «մահանալ», իսկ ֆրանսերենում «Deux» («երկու») բառի տրանսկրիպցիան գրվում է [ dø ]։

## Ծանոթագրություններ

Կատեգորիա:2005 հիմնադրված երաժշտական խմբեր
Ռուսաստանի դիվանագիտական ներկայացուցչությունների ցանկ

thumb|400px|Ռուսաստանի դիվանագիտական առաքելություններ. Դեսպանատներ (կարմիր), հյուպատոսություններ (կապույտ), մշտական առաքելություններ (դեղին)
Ռուսաստանն իր աշխարհաքաղաքական դիրքի շնորհիվ, ինչպես նաև խորհրդային դիվանագիտության հաջողությունների շնորհիվ, ունի օտարերկրյա դիվանագիտական առաքելությունների ամենամեծ ցանցերից մեկը։ Ռուսաստանի դեսպանատները և հյուպատոսությունները գործնականում գործում են աշխարհի ցանկացած երկրում, բացառությամբ` Կենտրոնական և Հարավային Աֆրիկայի, Կենտրոնական Ամերիկայի, Բութանի, Օվկիանիայի երկրներից շատերի։

Ռուսաստանի արտասահմանյան պաշտոնական գրասենյակները հետևյալն են.

* դեսպանություններ (խստորեն ասած, միայն դիվանագիտական առաքելություններն են),
* հյուպատոսական հիմնարկներ (ընդհանուր հյուպատոսություններ, հյուպատոսություններ),
* միջազգային կազմակերպությունների մշտական առաքելություններ։

Դեսպանատունն ունի նաև հետևյալ գործառույթները.

* առևտրային ներկայացուցչություններ,
* գիտության և մշակույթի կենտրոններ։

## Դեսպանատներ

## Ծանոթագրություններ

## Արտաքին հղումներ
* Министерство иностранных дел

Կատեգորիա:Դիվանագիտական առաքելություններ
Կատեգորիա:Ռուսաստանի արտաքին գործերի նախարարություն
Ադրբեջանի պետական ակադեմիական ֆիլհարմոնիա

**Ադրբեջանի Պետական Ակադեմիական Ֆիլհարմոնիա** (), Ադրբեջանական պետական ֆիլհարմոնիա, երաժշտական համերգային կազմակերպություն։ Ստեղծվել է 1912 թվականին, Բաքվում։ Ֆիլհարմոնիայի շենքը կառուցվել է 1910-1912 թվականներին։ Բայց Պետական ֆիլհարմոնիան հիմնադրվել է 1936 թ. մայիսի 25-ին։

## Ֆիլհարմոնիայի մասին
մինի|ձախից|20-րդ դարի սկզբին
Շենքի նախագիծը վստահված է ինժեներ Գավրիլ Տեր-Միկելովային։ Նա պատրաստում է մի կառույցի նախագիծը, որը նման է Մոնտե Կառլո ֆիլհարմոնիան։ Մոնտե Կառլո ֆիլհարմոնիկը համարվում էր Եվրոպայի լավագույն համերգասրահներից մեկը իր գեղեցկությամբ։ Նախագիծը պատրաստվում է 1910 թվականին։ Շենքի շինարարությունը սկսվել է 1911 թվականին։ Այդ ժամանակ ծովի ափին գտնվում էր բուլվարը։ Շենքի շինարարությունը ավարտվել է 1912 թվականին։ 20-րդ դարում Ադրբեջանում խորհրդային իշխանության հաստատումից հետո, երաժշտասերները, տարբեր նվագախմբերը և համույթները սկսեցին հավաքվել այստեղ։ 1936 թ. մայիսի 25-ին ստեղծվեց Ադրբեջանի Պետական Ֆիլհարմոնիան։
1996-2004 թվականներին Ադրբեջանի Հանրապետության հիմնադրվելուց հետո ֆիլհարմոնիայի շենքում իրականացվել են կապիտալ վերանորոգման և վերակառուցման աշխատանքներ։ 2004 թվականի հունվարի 27-ին կայացավ ֆիլհարմոնիայի շենքի բացման արարողությունը։ Բացման արարողությանը ներկա էին նախագահ Իլհամ Ալիևը, մշակույթի նախարար Պոլադ Բյուլբյուլօղլին, հայտնի ջութակահար Մստիսլավ Ռոստրոպովիչը, պրոֆեսոր Ֆարհադ Բադալբեկլին։

## Պատկերասրահ

Պատկեր: Azerbaijan State Philharmonic Hall interior.jpg | Ադրբեջանի պետական ֆիլհարմոնիայի դահլիճը
Պատկեր: БакинскаяФилармония.jpg | Ադրբեջանական ֆիլհարմոնիկի երեկոյան տեսք
Պատկեր: Baku philharmony front.JPG | Պուրակը Բաքվի ֆիլհարմոնիայի դիմաց


## Ծանոթագրություններ

Կատեգորիա:Ադրբեջանի համերգային դահլիճներ
Կատեգորիա:Բաքվի տեսարժան վայրեր
Կատեգորիա:1912 հիմնադրումներ Ռուսաստանում
Կատեգորիա:Բաքվի շենքեր և կառույցներ
Կատեգորիա:Դասական երաժշտությունը Ադրբեջանում
Հիրանի Վարի

**Հիրանի Վարի**, գյուղ Արևմտյան Հայաստանում, Էրզրումի վիլայեթի Դերջանի գավառակում։

## Բնակչություն
Մեծ եղեռնի նախօրյակին ուներ 360 հայ բնակիչ։ Գյուղում բնակվում էին նաև քրդեր։

## Պատմամշակութային կառույցներ
Հիրանի Վարին ուներ հայկական եկեղեցի։

## Կրթություն
Գյուղն ուներ դպրոց։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Տանտալոս

**Տանտալոս** (), հին հունական դիցաբանության մեջ Փռյուգիայի Մանիսա քաղաքի թագավորը՝ դատապարտված հավիտենական տանջանքների։

## Առասպելներ
Տանտալոսը Զևսի և Փռյուգիայի Պլուտո թագուհու (կամ Թմոլի, ըստ Քսանֆու Լիդիսկոյի՝ Հիմենիայի) որդին է, նրա կինը Դիոնան է եղել կամ Ստերոպան, կամ Եվրիանասան, Պելոպսի և Նիոբիի, ինչպես նաև Բրոտեասի հայրն է։ 
 
Որպես աստվածների սիրելի՝ Տանտալոսը կարողացել է նրանց խորհուրդներ տալ և մասնակցել նրանց խնջույքներին։ Նա մեծամտացավ իր ձեռք բերած բարձր դիրքով, և աստվածներին վիրավորելու համար նետվեց հադես։ Ըստ մեկ այլ վարկածի՝ նա բացահայտել է Զևսի գաղտնի որոշումները, կամ պատմել է մարդկանց աստվածների գաղտնիքները, ըստ մյուսի՝ նա աստվածների սեղանից նեկտար է գողացել, որպեսզի տա իր ընկերներին։ Մեկ այլ տարբերակի համաձայն՝ նա երդմնազանց է եղել, որպեսզի տիրի ոսկե շանը, որն իր համար գողացվել էր Զևսի տաճարից։

Կա ևս մեկ առասպել, ըստ որի Տանտալոսը, ցանկանալով փորձել աստվածների ամենագիտությունը, սպանել է իր որդուն՝ Պելոպսին և նրա մսից պատրաստված ուտեստ հյուրասիրել խնջույքի ժամանակ ներկա աստվածներին։ Նրանք, սակայն, հասկանում են Տանտալոսի մտադրությունը և վերակենդանացնում սպանվածին։

## Տանտալոսյան տանջանքներ
300px|մինի|աջից|Ժառանգները
Նրա գերեզմանը գտնվում է Մանիսայում։ Այն տեսել է Պավսանիասը՝ Տանտալոսի լճի մոտ։

Ըստ Նիկոլայ Կունի (նա հետևում է Սենեկայի «Ֆիեստ» պիեսին), Տանտալոսը ապրում է ստորգետնյա թագավորությունում՝ տառապելով անտանելի սովից և ծարավից։ Նա կանգնած է ջրի և շքեղ պտուղների առաջ, սակայն չէր կարող դրանցից օգտվել։ Նա հենց բերանը բացում էր, որպեսզի ջուր խմի կամ ինչ-որ պտուղ քաղի, ջուրը հոսում էր և ճյուղերը պտուղներով հետ էին քաշվում։

## Ատրիդ սերունդի անեծքը
Տանտալոսի ամբողջ գերդաստանը անիծվել է։ Նրա թոռները Ատրեյը և Ֆիեստան թշնամացել են։ Ատրեյը հաղթել է, սակայն դա նրան քիչ է եղել, նա սպանել է Ֆիեստայի երեխաներին, և նրանց մսով պատրաստված սնունդով հյուրասիրել է աստվածներին։ Ֆիեստաի և Պելոպիեյ դստեր կապից ծնվել է Եգիսֆը, որը սպանել է Ատրեյին և նրա որդուն՝ Ագամեմնոնին։ Երբ Ագամեմնոնը վերադարձել է Տրոյական պատերազմից, նրա կինը, Քլիտեմնեստրան իր սիրեցյալի՝ Եգիսֆեայի հետ սպանել է նրան։ Ագամեմնոնի և Քլիստեմնեստրայի երեխաները, Էրեքտրան և Օրեստը, իրենց որոշմամբ սպանել են իրենց մորը և նրա սիրեցյալին։

## Տես նաև
* Տանտալ (քիմիական տարր)
* Սիսիփոս

## Ծանոթագրություններ

Կատեգորիա:Անեծքներ
Կատեգորիա:Դիցաբանական կերպարներ այբբենական կարգով
Կատեգորիա:Կերպարներ այբբենական կարգով
Պետեր Շտյոգեր

**Պետեր Շտյոգեր** (, ), ավստրիացի ֆուտբոլային մարզիչ։ Ֆուտբոլային կարիերան սկսել է որպես ֆուտբոլային կիսապաշտպան։ Ներկայումս հանդիսանում է գերմանական Դորտմունդի «Բորուսիայի» գլխավոր մարզիչը։

## Ֆուտբոլային կարիերա
### Ազգային հավաքական
Ավստրիայի հավաքականում նորամուտը նշել է 1988 թվականի փետրվարի 5-ին՝ Շվեյցարիայի դեմ ընկերական խաղում։ Չի կարողացել ընդգրկվել հավաքականի կազմում 1990 թվականի ֆուտբոլի աշխարհի առաջնության ժամանակ, սակայն մասնակցել է 1998 թվականի առաջնությանը՝ անցկացնելով 2 խաղ (Իտալիայի և Կամերունի հավաքականների դեմ), սակայն աչքի չի ընկել արդյունավետ գործողություններով։ Հավաքականի կազմում վերջին խաղն անցկացրել է 1999 թվականի մարտի 10-ին՝ Շվեյցարիայի հավաքականի դեմ։

## Մարզչական կարիերա
Ֆուտբոլային կարիերան ավարտելուց հետո Պետեր Շտյոգերը 2004 թվականին առաջարկ է ստանում «Ունտերզիբենբրուն» ակումբից՝ ստանձնելու գլխավոր մարզչի պաշտոնը, սակայն հրաժարվում է այդ առաջարկից՝ ելնելով ակումբի ֆինանսական վատ վիճակից։ Շտյոգերը համաձայնվում է երկրորդ անգամ վերադառնալ «Աուստրիա» (Վիեննա) և գլխավորել երիտասարդական հավաքականը։ 2005 թվականին Ֆրենկ Շինկելսի հետ համատեղ 3:1 հաշվով  հաղթել է «Ռապիդին» երիտասարդական գավաթի եզրափակչում։ 2005 թվականի դեկտեմբերից դարձել է «Աուստրիայի» մարզական տնօրենը (այդ մրցաշրջանում ակումբը դարձել է Ավստրիայի առաջնության չեմպիոն)։

2017 թվականի դեկտեմբերի 10-ին Շտյոգերը ստանձնեց Դորտմունդի «Բորուսիայի» գլխավոր մարզչի պաշտոնը՝ փոխարինելով Պետեր Բոսին։ Պայմանագիրը կնքվել է մինչև 2018 թվականի հունիսի 30-ը։

## Ձեռքբերումներ
### Ձեռքբերումները որպես խաղացող
; «Աուստրիա» (Վիեննա)
* Ավստրիայի չեմպիոն։ 1990/91, 1991/92, 1992/93
* Ավստրիայի գավաթակիր։ 1989/90, 1991/92, 1993/94

; «Ռապիդ» (Վիեննա)
* Ավստրիայի չեմպիոն։ 1995/96
* Ավստրիայի առաջնության արծաթե մրցանակակիր։ 1996/97, 1997/98
* Ավստրիայի լավագույն կիսապաշտպան Kurier

### Ձեռքբերումները որպես մարզական տնօրեն
; «Աուստրիա» (Վիեննա)
* Ավստրիայի չեմպիոն։ 2005/06
* Ավստրիայի գավաթակիր։ 2005/06

### Ձեռքբերումները որպես մարզիչ
; «Ֆյորսթ»
* Ավստրիայի Րեգիրոնալիգայի հաղթող։ 2008/09

; «Աուստրիա» (Վիեննա)
* Ավստրիայի չեմպիոն։ 2012/13

; «Քյոլն»
* Երկրորդ Բունդեսլիգայի հաղթող։ 2013/14

## Վիճակագրություն
### Մարզչական վիճակագրություն

## Ծանոթագրություններ

Կատեգորիա:Աուստրիա Վիեննայի ֆուտբոլիստներ
Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլային մարզիչներ
Կատեգորիա:Ավստրիացի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:ԼԱՍԿ Լինցի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քյոլնի ֆուտբոլիստներ
Հայաստանի անվտանգության մարմինների պատմության թանգարան

**Հայաստանի անվտանգության մարմինների պատմության թանգարան**, թանգարան Երևանում, որը նվիրված է Հայաստանի անվտանգության մարմիններին։

Ըստ Հայաստանի անվտանգության մարմինների նախկին տնօրեն՝ Գորիկ Հակոբյանի, թանգարանի կարևոր խնդիրներից է՝ «օբյեկտիվ և անաչար կերպով մատուցել Հայաստանի անվտանգության մարմինների ստեղծման և գործունեության  փաստացի կողմերը»։

## Նպատակ
Թանգարանի ստեղծման նպատակը հանդիսանում է փաստաթղթերի կենտրոնացումը և  համակարգումը, որոնք վկայում են Հայաստանի անվտանգության մարմիների ձեռքբերումների և վճռորոշ իրադարձությունների մասին, ինչպես նաև նրանց ապագա գիտական մակարդակով ուսումնասիրման համար հիմքի ստեղծումը։

## Պատմություն
Թանգարանը բացվել է 2006 թվականի սեպտեմբերի 15-ին, Հայաստանի ազգային անվտանգության ծառայության որոշմամբ, Հայաստանի անկախության 15 ամյակի նախօրեին։

## Տեղակայման վայր
Թանգարանը գտնվում է Հայաստանի Ազգային անվտանգության շենքի երկրորդ հարկում։

## Տես նաև
* Հայաստանի ազգային անվտանգության ծառայություն

## Ծանոթագրություններ

Կատեգորիա:2006 հիմնադրումներ Հայաստանում
Կատեգորիա:2006 հիմնադրված թանգարաններ
Կատեգորիա:Երևանի թանգարաններ
Կատեգորիա:ՀՀ ազգային անվտանգության ծառայություն
Աղասի Արշակյան

**Աղասի Արամայիսի Արշակյան** (), հայ տնտեսագետ, քաղաքական գործիչ, ՀՀ ԳԽ և ԱԺ տարբեր գումարումների պատգամավոր։

## Կենսագրություն
Աղասի Արշակյանը ծնվել է 1954 թվականին Երևանում։ 1975 թվականին ավարտել է Երևանի պետական համալսարանը։ 1971-1975 թվականներին աշխատել է բանվոր, շարժիչագործ, բետոնագործ, գիշերապահ, 1975-1978 թվականներին՝ ԽՍՀՄ սարքաշինության նախարարության «Էլեկտրասարք» գիտաարտադրական միավորում Երևանի չափիչ սարքերի գործարանում եղել է տնտեսագետ, ավագ տնտեսագետ, 1984-1985 թվականներին՝ «Հայգյուղմեխանիզացիա» գիտաարտադրական միավորում փորձնական-գիտափորձնական գործարանում՝ աշխատանքի կազմակերպման և աշխատավարձի բաժնի պետ։ 1978-1984 թվականներին և 1985-1990 թվականներին ՀԽՍՀ Տեղական արդյունաբերության նախարարության «Լույս», ապա «Լուսին» արհմիություններում եղել է ավագ հաշվապահ, ավագ տնտեսագետ, աշխատանքի կազմակերպման և աշխատավարձի բաժնի պետ։

## Քաղաքական գործունեություն
* 1990 թվականին ՀՀ թիվ 47 ընտրատարածքից ընտրվել է պատգամավոր։ 1990-1995 թվականներին՝ ԳԽ պատգամավոր, եղել է ԳԽ մարդու իրավունքների և ազգությունների հարցերի մշտական հանձնաժողովի նախագահի տեղակալ։
* 1995-1999 թվականներին զբաղվել է հասարակական-քաղաքական աշխատանքներով, եղել է Անդրեյ Սախարովի անվան հայկական իրավապաշտպան հիմնադրամի նախագահ, «Ռուսաստան-Բելառուս-Հայաստան» հայկական ժողովրդական նախաձեռնության գործադիր քարտուղար։
* 1999 թվականին «Իրավունք և միաբանություն» դաշինքի համամասնական ընտրացուցակով ընտրվել է ԱԺ պատգամավոր։ 1999-2003 թվականներին՝ ԱԺ պետական-իրավական հարցերի մշտական հանձնաժողովի անդամ, «Իրավունք և միաբանություն» խմբակցության քարտուղար։
* 2003-2007 թվականների մայիսին ԱԺ պատգամավոր է ընտրվել Ազգային Միաբանություն կուսակցության համամասնական ընտրացուցակով։ ԱԺ պետական-իրավական հարցերի մշտական հանձնաժողովի անդամ, Ազգային Միաբանություն խմբակցության անդամ, ԱՄԿ անդամ։

## Ծանոթագրություններ

Կատեգորիա:Հայ քաղաքական գործիչներ
Կատեգորիա:ՀՀ ԱԺ 1-ին գումարման պատգամավորներ
Կատեգորիա:ՀՀ ԱԺ 3-րդ գումարման պատգամավորներ
Կատեգորիա:Հայ տնտեսագետներ
Կատեգորիա:ՀՀ Ազգային ժողովի պատգամավորներ
Կատեգորիա:ԵՊՀ շրջանավարտներ
Կատեգորիա:ՀՀ ԳԽ 1-ին գումարման պատգամավորներ
Ռամոն Սանչես Պիսխուան մարզադաշտ

**Ռամոն Սանչես Պիսխուան մարզադաշտ** (), ֆուտբոլային մարզադաշտ Իսպանիայի Սևիլյա քաղաքում։ Այն Սևիլյա ֆուտբոլային ակումբի տնային մարզադաշն է։ Այստեղ է կայացել 1986 թվականի Եվրոպայի չեմպիոնների գավաթի եզրափակիչը Ստյաուա Բուխարեստի և Բարսելոնա ՖԱ միջև ու 1982 թվականի աշխարհի գավաթի կիսաեզրափակիչը Գերմանիայի և Ֆրանսիայի միջև։

Մարզադաշտում երբեք հանդես չի եկել Իսպանիայի ֆուտբոլի ազգային հավաքականը օտարերկրյա հավաքականի դեմ։ Եվրոպական մրցույթներում Սևիլյան միայն երեք անգամ է պարտվել այս մարզադաշտում։

Մարզադաշտը ունի 42.714 նստատեղ և կառուցվել է 1957 թվականին։

Մարզադաշտի մականունը *«Լա Բոմբոներա»* է () կամ *«Լա Բոմբոներա դե Ներվիոն»*  ի պատիվ Ներվիոն թաղամասի, որտեղ տեղակայված է մարզադաշտը։

## Ֆուտբոլի աշխարհի առաջնություն 1982
Ֆուտբոլի աշխարհի առաջնություն 1982 թվականի ժամանակ մարզադաշտում տեղի ունեցան հետևյալ հանդիպումները.

## Պատկերասրահ

File:Estadio Ramón Sánchez Pizjuán Preferencia and Gol Norte-2007-04-05.jpg|
File:Estadio Ramón Sánchez Pizjuán Preferencia-Gol Norte-Fondo-2007-04-05.jpg|
File:Derby Nervion.jpg|
File:Estadio Ramón Sánchez Pizjuán Preferencia and Gol Sur-2007-04-05.jpg|
File:Fachadaestadiosanchezpizjoan.JPG|


## Արտաքին հղումներ
*Մարզադաշտի գիդ
*Վիրտուալ տուր
*Իսպանիայի մարզադաշտեր  

Կատեգորիա:Սևիլյա ՖԱ
Կատեգորիա:Սևիլյայի շենքեր և կառույցներ
Կատեգորիա:Անդալուզիայի ֆուտբոլային մարզադաշտեր
Ալկոբասա (քաղաք)

**Ալկոբասա** (, []), քաղաք Պորտուգալիայում, համանուն մունիցիպալիտետի վարչական կենտրոնը։ Քաղաքի բնակչության թվաքանակը կազմում է 9,8 հազար մարդ, իսկ մունիցիպալիտետի բնակչությանը՝ 55,6 հազար։ Քաղաքը և մունիցիպալիտետը մտնում են տնտեսա-վիճակագրական Կենտրոնական շրջանի և Օեշտե ենթաշրջանի կազմի մեջ։ Հին վարչական բաժանմամբ քաղաքը մտել է Էշտրեմադուրա նահանգի մեջ։

## Դիրք
Մունիցիպալիտետը սահմանակից է.

* հյուսիսում՝ Մարինյա Գրանդե մունիցիպալիտետին,
* արևելքում՝ Լեյրիա, Պորտու դե Մոշ, Ռիու Մայոր մունիցիպալիտետներին,
* հարավում՝ Կալդաշ դե Ռաինյա մունիցիպալիտետին,
* արևմուտքում՝ Նազարե մունիցիպալիտետին և Ատլանտյան օվկիանոսին։

## Բնակչություն

## Պատմություն
Քաղաքը հիմնադրվել է 1210 թվականին։

## Տեսարժան վայրեր
Քաղաքում գտնվում է Ալկոբասա հռչակավոր վանքը, որը ընդգրկվում է ՅՈՒՆԵՍԿՕ-ի Համաշխարհային ժառանգության ցանկի մեջ։ Վանքը հիմնադրել է առաջին պորտուգալական թագավոր Աֆոնսու Էնրիքեշը 1153 թվականին և ավելի քան երկու դար շարունակ այն թագավորական գերեզմանատան դեր է կատարել։

## Շրջաններ
* Ալկոբասա
* Ալֆեյզերան
* Ալպեդրիշ
* Բարրիու
* Բենեդիտա
* Սելա
* Կոշ
* Էվորա դե Ալկոբասա
* Մայորգա
* Մարտինգանսա
* Մոնտեշ
* Պատայաշ
* Պրազերեշ դե Ալժուբարրոտա
* Սան Մարտինյու դու Պորտու
* Սան Վիսենտե դե Ալժուբարրոտա
* Տուրկել
* Վեշտիարիա
* Վիմեյրու

## Ծանոթագրություններ

## Արտաքին հղումներ
* Մունիցիպալիտետի պաշտոնական կայք

Կատեգորիա:Պորտուգալիայի քաղաքներ
Վենտսպիլսի շրջան

**Վենտսպիլսի շրջան** (), վարչատարածքային միավոր Լատվիայի կենտրոնական մասում, գտնվում է պատմական Կուրզեմե մարզում։ Երկրամասն ներառում է տասներկու շրջաններ և Պիլտենե քաղաքը։ Վենստպիլս քաղաքում է գտնվում վարչակազմի ինքնակառավարումը, որը ներառված է հանրապետական ենթակայության ներքո, իսկ քաղաքը գտնվում է երկրամասի եզրին։

Սահմանակից է՝ Դունդագայի, Տալսիի, Կուլդիգայի, Ալսունգայի, Պավիլոստայի շրջաններին։

2010 թվականի հունվարի 1-ի տվյալներով բնակչությունը կազմել է 11 252 մարդ։ Տարածքի մակերեսը կազմում է 2.472 կմ²։

Տարածաշրջանը կազմավորվել է 2009 թվականի հուլիսի 1-ին Լատվիայի Վենտսպիլսի վարչական բարեփոխումների ավարտից հետո։

## Ազգային կազմ
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝

## Տարածքային բաժանում
* Քաղաք Պիլտենե ()
* Անցեսի շրջան (; կենտրոնը՝ Անցե)
* Վարվեսի շրջան (; կենտրոնը՝ Վենտավա)
* Զիրույի շրջան (; կենտրոնը՝  Զիրաս)
* Զլեկույի շրջան (; կենտրոնը՝  Զլեսկաս)
* Պիլտենեսի շրջան (; կենտրոնը՝  Պիլտենե)
* Պոպեսի շրջան (; կենտրոնը՝ Պոպե)
* Պուզեսի շրջան (; կենտրոնը՝  Բլազմա)
* Տարգալեսի շրջան (; կենտրոնը՝  Տարգալե)
* Ուգալեսի շրջան (; կենտրոնը՝  Ուգալե)
* Ուժավասի շրջան (; կենտրոնը՝  Ուժավա)
* Ուսմասի շրջան (; կենտրոնը՝  Ուսմա)
* Յուրկալնեսի շրջան (; կենտրոնը՝ Յուրկալնե)

## Ծանոթագրություններ

## Արտաքին հղումներ
* Վենտսպիլսի շրջանի պաշտոնական կայքը 

Կատեգորիա:Լատվիայի շրջաններ
Կատեգորիա:Լատվիայի բնակչություն
Կատեգորիա:Լատվիայի բնակավայրեր
Կատեգորիա:2009 հիմնադրումներ Լատվիայում
Բարսղիշեն

**Բարսղիշեն** կամ **Բարսեղաշեն** գյուղը գտնվում է Լև գետի ձախակողմյան մի փոքր վտակի հարավային մասում, ծովի մակերևույթից 1650-1740 բարձրության վրա, իսկ Յանշաղ գյուղից հեռավորությունը 2 կիլոմետր է դեպի հարավ-արևելք։

## Պատմություն
Գյուղի մասին միակ արձանագրությունը գտնվել է Դադիվանքի 1763 թվականի կալվածացուցակում։ XIX դարի վերջերին գյուղում բնակություն են հաստատել քոլանեցի քրդերը և փոփոխելով գյուղի անվանումը այն կոչել են Բաղրսաղ։

Գյուղի տարածքում պահպանվել են Թալա և Ղամշլի գյուղատեղիները, առաջին գյուղը 2 կիլոմետր հարավ, իսկ մյուսը` Լև գետի հովտում, աջ ափին։ Ղամշլի գյուղատեղում մի քանի քանդված շենքերի պատերի մեջ գտնվել են շատ խաչքարեր, սրբատաշ քարեր և եկեղեցու բարավորի արձանագիր քարեր։ Հիմնականում այստեղ բնակված խաշնարածները քանդել են հայոց եկեղեցիները և գերեզմանատները և իրենց համար դրանց բեկորներով տներ կառուցել։ Շատ հավանական է, որ այստեղ պահպանված այլ արձանագիր խաչքարեր պատկանել են այստեղի եկեղեցուն։ Ղամշլիից 1,5 կիլոմետր Լև գետի հոսանքն ի վեր կա մի հին կամուրջ` «Շահ» անունով, որը շատ անգամներ նորոգվել է, իսկ գյուղի հարավային ծայրում կար մի ուրիշ կամուրջ, որը մինչև 1980-ական թվականները դեռ գոյություն ուներ բայց քանդվել է գետի վարարումներց մեկի ժամանակ։

## Եկեղեցիներ և խաչքարեր
Բարսիղաշեն և Ղամշլի գյուղերի միջև մի գեղատեսիլ բլրի վրա պահպանվել են փոքրիկ եկեղեցու պատերը։ Շենքի ծածկը և պատերի վերնամասերը քանդված են, իսկ մուտքը բացված է արևմտյան կողմից։ Կառուցված է անտաշ քարով և կրաշաղախով։ Եկեղեցու երեսապատի վրա քարերի մեծամասնությունը պատված են փոքրիկ խաչերով։ Այստեղ պահպանվել են երկու համառոտ արձանագրություն` մեկը արևմտյան, մյուսը` հարավային ճակատներին։ Համաձայն արձանագրություններից մեկի` եկեղեցին կառուցել է Արզու Խաթունը։ Եկեղեցին ներսից սվաղված է։ Եկեղեցու խորանը ուղանկյունաձև է, իսկ արտաքին չափերն են` 5,68x4,22 մ։ Եկեղեցու շուրջը կա մի փոքրիկ գերեզմանոց, որտեղ կան մշակված գերեզմանաքարեր։ Այս գերեզմանաքարերը թվագրվում են XIII-XIV դարերով։ Դրանից 1 կիլոմետր հարավ-արևելք պահպանվում է մի այլ փոքրիկ եկեղեցի, որից կանգուն են միայն պատերը։ Այստեղ կան նաև մի քանի գեղեցիկ խաչքարեր։ Եկեղեցու երեսապատի խաչազարդ քարերից մեկը պահպանվում է Ղամշլի գյուղատեղում։

## Ծանոթագրություններ

Կատեգորիա:Արցախի Հանրապետության գյուղեր
Ախենի Հռենոս-վեստֆալյան տեխնիկական համալսարան

**Աախենի Հռենոս-վեստֆալյան տեխնիկական համալսարան** (, ), հետազոտողական համալսարան Գերմանիայի Աախեն քաղաքում։ Աախենը Գերմանիայի խոշորագույն տեխնիկական համալսարանն է։ Ունի ավելի քան 42,000 ուսանող, ովքեր ներգրավված են 144 ուսումնական ծրագրերում։

Համալսարանը սերտ կապեր է պահպանում արդյունաբերության հետ (Գերմանիայի կորպորատիվ խմբերի 5 անդամներից մեկը սովորել է Ախենում) և դասավանդում է բոլոր գերմանական բուհերի երրորդ կողմի ֆոնդերի ամենաբարձր չափով, այնպես էլ բացարձակ և հարաբերական առումով ֆակուլտետի մեկ անդամի համար։ 2007 թվականին Աախենի Ռեյնիշ-Վեստֆելիշեի տեխնիկական համալսարանը DFG- ի կողմից ընտրվել է որպես 9 գերմանական գերազանցության ինստիտուտներից մեկը, իր Ռեյնիշ-Վեստֆելիշեի տեխնիկական համալսարան 2020 հասկացության համար։

## Նշումներ

## Ծանոթագրություններ

Կատեգորիա:1870 հիմնադրումներ Պրուսիայում
Կատեգորիա:1870 հիմնադրված կրթական հաստատություններ
Զլեկաս

**Զլեկաս** (), բնակավայր Լատվիայի Վենտսպիլսի շրջանում։ Վարչական կենտրոնը գտնվում է Զլեկասի շրջանում։ Այստեղով ընթանում է տարածաշրջանային Զլեկաս - Ուգալե ավտոճանապարհը։ Հեռավորությունը Վենտսպիլս քաղաքից կազմում է 41 կմ։

Համաձայն 2015 թվականի տվյալների բնակավայրում ապրել է 284 մարդ։ Այստեղ կա գյուղապետարան, մշակույթի տուն և գրադարան։

## Պատմություն
1944 թվականի դեկտեմբերին նացիստները Զլեկաս գյուղում սպանեցին շուրջ 160 խաղաղ բնակիչների՝ կուսակցությունների հետ համագործակցելու մեղադրանքով։

Խորհրդային տարիներին բնակավայրը Զլեկասի հրամանագրով եղել է Վենտսպիլսի շրջանի կազմում։ Գյուղում եղել է նաև Յան Ֆաբրիցիուսի անվան կոլտնտեսություն։


Zlekas cemetery - panoramio.jpg|Գերեզմանոց
Zlēku dzirnavas - watermill.jpg|Գործարան
Zlekas Manor Building's ruins - panoramio - Laima Gūtmane (simka… (1).jpg|Արգելավայրի ավերակներ
Zlēkas, piemineklis fašisma upuriem 2000-09-17 - panoramio.jpg|Ֆաշիզմի զոհերի հուշարձան
Suspension bridge in Zlekas - panoramio - Laima Gūtmane (simka….jpg|Կախովի կամուրջ


## Ծանոթագրություններ

## Արտաքին հղումներ
* Զլեկաս

Կատեգորիա:Լատվիայի բնակավայրեր
60 րոպե (Ռուսաստան)

**«60 րոպե»**, ռուսական հասարակական-քաղաքական թոք-շոու, որը հեռարձակվում է Ռոսիա 1 հեռուստաալիքով 2016 թվականի սեպտեմբերի 12-ից։  Ծրագրի հաղորդավարներն են Եվգենի Պոպովը և Օլգա Սկաբեևան։

## Նկարագրություն
Ծրագրի յուրաքանչյուր թողարկմանը քննարկվում են ինչպես միջազգային թեմաներ, այնպես էլ ռուսական, որոնք օրակարգում կան։ Ստուդիա են հրավիրվում հայտնի քաղաքական գործիչներ, պատգամավորներ, փորձագետներ։ Ծրագրի վերջում տեսազանգով կապվում են արտասահմանյան կամ ռուս փորձագետների հետ, որտեղ հաղորդավարները հարցեր են տալիս, որպեսզի իմանան նրան դիրքորոշումը  ծրագրի թեմայի վերաբերյալ։

Ծրագրի պրեմիերան կայացել է 2016 թվականի սեպտեմբերի 12-ին Հեռավոր Արևելքի և Մոսկվայի Ռոսիա 1 հեռուստաալիքի ուղիղ եթերում :  Ի սկզբանե հաղորդումը հեռարձակվում էր երկուշաբթիից ուրբաթ, ժամը 18:50 և հեռարձակվել է ուղիղ եթերում։ 2017 թվականի օգոստոսի 28-ից թոք-շոուն ցուցադրվում է ամեն օր օրը երկու անգամ՝ ժամը 13:00-ից մինչև 14:00-ին (ցերեկային թողարկում) և 19:00-ից մինչև 20:00-ին (երեկոյան թողարկում)։ Երկուշաբթի ծրագիրը հեռարձակվում է  Հեռավոր Արևելքի ուղիղ եթերում։ Հաջորդող օրերին հաղորդումը Հեռավոր Արևելքում ցուցադրվում է ձայնագրված։

## Ծանոթագրություններ

## Արտաքին հղումներ
* *Игорь Карев*. Խոսակցություններ քաղաքականության մասին։ Ինչ է տեղի ունենում ռուսական հեռուստատեսության քաղաքական թոք-շոուների հետ, Газета.ру, 25.02.2017
* Թոք-շոույի էջը «Ռոսիա 1» հեռուստաալիքի կայքում 
* «60 րոպե» թոք-շոույի մասին

Կատեգորիա:Ռուսաստանի հեռուստահաղորդումներ
Կատեգորիա:ՏԷՖԻ մրցանակի դափնեկիրներ
Ֆուտբոլի Եվրոպայի առաջնությունների ինքնագոլերի ցուցակ

Աղյուսակում տվյալները ներկայացված են ըստ ինքնագոլի ամսաթվի։ Եթե ինքնագոլ հեղինակած ֆուտբոլիստը առաջնությունում իր հավաքականի հետ կարողացել է նվաճել մեդալ, ապա հաշվի առած գրաված հորիզոնականը, նշված է համապատասխան գույնով։

## Վիճակագրություն
* Առաջին ինքնագոլը՝ Անտոն Օնդրուշ, Չեխոսլովակիա - Նիդերլանդներ, 1976
* Ամենաարագ գոլը՝ Իգոր Տուդոր, 22-րդ րոպեին, Խորվաթիա - Ֆրանսիա, 2004
* Ամենաուշ գոլը՝ Բիրկիր Մար Սևարսոն, 88-րդ րոպեին, Իսլանդիա - Հունգարիա, 2016
* Ամենաշատ ինքագոլերը մրցաշարում՝ 3, ՈՒԵՖԱ Եվրո 2016
* Ամենաշատ ինքնագոլերը թիմում՝ 3, Նիդերլանդներ։

## Ծանոթագրություններ

Կատեգորիա:Ցանկեր:Ֆուտբոլ
Կատեգորիա:Ֆուտբոլի Եվրոպայի առաջնություններ
Adidas Beau Jeu

thumb|right|400px|<center>Adidas Beau Jeu</center>
**Adidas Beau Jeu**, ֆուտբոլի գնդակի մոդել, որը ստեղծվել է Ադիդաս ընկերության կողմից 2016 թ. Եվրոպայի առաջնության համար։ Գնդակը ներկայացվել է 2015 թ. նոյեմբերի 12-ին Զինեդին Զիդանի կողմից իր ինստագրամի էջում։

## Նկարագրություն
Գնդակի «Beau Jeu» անվանումը ֆրանսերենից թարգմանվում է «Գեղեցիկ խաղ»։ Գնդակը ստեղծվել է Ֆրանսիայի դրոշի գույներով. կապույտ, սպիտակ և կարմիր։ Գնդակի բլոկների վրա կան «E», «U», «R», «O» տառերը և «2», «0», «1», «6» թվերը։

Գնդակը ստեղծվել է Ադիդաս ընկերության կողմից 18 ամիսների ընթացքում։

Գնդակն իր կառուցվածքով նման է Adidas Brazuca գնդակին։ Գնդակը բաղկացած է 6 դետալներից, որից 3-ը միացվում են 8 կետերում։

## Ծանոթագրություններ

Կատեգորիա:2015 հայտնված կերպարներ
Կատեգորիա:Եվրո 2016
Էմին Սաբիթօղլի

**Էմին Սաբիթ օղլի Մահմուտով** (, ), ադրբեջանցի կոմպոզիտոր, Ադրբեջանի Հանրապետության ժողովրդական արտիստ։

## Կենսագրություն
Էմին Սաբիթօղլին ծնվել է Բաքվում 1937 թվականի նոյեմբերի 2-ին։ Ադրբեջանցի գրող, դրամատուրգ, Ադրբեջանի արվեստի վաստակավոր գործիչ Սաբիթ Ռախմանի որդին է։ Էմին Սաբիթօղլին կրթություն է ստացել երաժշտական դպրոցում, իսկ հետո՝ կոնսերվատորիայում, Կարա Կարաևի դասարանում։ Երկու տարի անց ընդունվել է Մոսկվայի Չայկովսկու անվան պետական կոնսերվատորիա, Յուրի Շապորինի կոմպոզիտորական դասարանը։ Էմին Սաբիթօղլին մահացել է Բաքվում 2000 թվականի նոյեմբերի 18-ին։ 2017 թվականի դեկտեմբերի 1-ին Ադրբեջանի պետական ակադեմիական ֆիլհարմոնիայում կայացել է Էմին Սաբիթօղլու 80-ամյակին նվիրված միջոցառում՝ պետական մակարդակով։

## Ստեղծագործություններ
մինի|ձախից|Էմին Սաբիթօղլու հուշատախտակը Բաքվում
1961 թվականին աշխատել է «Ադրբեջանֆիլմ» ստուդիայում որպես երաժշտական խմբագիր։ Հետագա տարիներին աշխատել է պետական ֆիլհարմոնիայում որպես գեղարվեստական ղեկավար և որպես ուսուցիչ, Ուզեիր Հաջիբեկովի անվան պետական կոնսերվատորիայում։ Էմին Սաբիթօղլին գրել է 1 սիմֆոնիա, 3 սիմֆոնիկ պոեմ, 3 կանտատ և ստեղծագործություններ ջութակի և դաշնամուրի համար։ Ավելի քան 600 երգերի, 9 երաժշտական կոմեդիայի և մոտ 40 ֆիլմերի երաժշտությունների հեղինակ է։

## Տես նաև
* Ադրբեջանի մշակույթ

## Ծանոթագրություններ

Կատեգորիա:Ադրբեջանցի կոմպոզիտորներ
Կատեգորիա:Մոսկվայի կոնսերվատորիայի շրջանավարտներ
Կատեգորիա:20-րդ դարի դասական կոմպոզիտորներ
Կատեգորիա:Ադրբեջանական ԽՍՀ ժողովրդական արտիստներ
Համերգասրահ

**Համերգասրահ**, հատուկ տարածք է, որը նախատեսված է հրապարակային համերգներ անցկացնելու համար։

## Ստեղծման պատմություն
Առաջին համերգասրահներ հայտնվել են XIX դարի սկզբին։ Նախկինում համերգներ իրականացվել են խանութներում, պալատներում, եկեղեցիներում, թատրոններում և մասնավոր տներում։

## Համերգասրահների տեսակներ
Համերգասրահը որպես կանոն ունի՝ նախասրահ, զգեստապահարան, բուֆետ։ Դահլիճը պետք է ունենա որոշակի ակուստիկ հատկանիշներ և պետք է հագեցած լինի ձայնային և լուսային սարքավորումներ։

Համերգասրահ կարող է լինել ցանկացած Մշակույթի Տուն կամ սպայական տուն, օրինակ՝

Որպես համերգասրահ կարող է հանդես գալ նաև մարզական համալիր, ինչպես Օլիմպիական Սպորտային համալիրը, որտեղ անցկացվել են շատ մեծ համերգներ, այդ թվում և 2009 թվականի Եվրատեսիլը։

Որոշ համերգային համալիրներ ունեն մարզահամերգային անվանումը (ինչպես Պետերբուրգյան ՄՀՀ) և ունեն նաև դահլիճ։

## Ռուսաստանի համերգասրահներ
Գոյություն ունեն մեծ համերգասրահներ, որոնք մեծ դերակատարություն ունեն երկրի երաժշտական կյանքում։ Ինչպես, օրինակ․ Մոսկվայի կոնսերվատորիայի մեծ և փոքր դահլիճները, Միությունների տունը, Կրեմլի Պետական դահլիճը և այլն։

Մեծ հանրաճանաչություն է ձեռք բերել Մոսկվայի նոր Crocus City Hall դահլիճը։

## Աշխարհի համերգասրահներ
[250px|thumb| [Ալբերտ հոլ]] 
Համաշխարհային հռչակ են ստացել՝ Հասարակական տունը Պրահայում, Քարնեգի հոլը Նյու Յորքում, Ալբերտ հոլը Լոնդոնում, Գևանդհաուզը Լայպցիգում, Կոնսերտգեբաունը Ամստերդամում և այլն։

## Արտաքին հղումներ
* Մոսկվայի համերգասրահները
* Սանկ-Պետերբուրգի համերգասրահները
* Աշխարհի լավագույն համերգասրահները

Կատեգորիա:Ակուստիկա